ฉลองปีใหม่ขึ้นฟรี! มอเตอร์เวย์-ทางด่วน-รถไฟสายสีแดง-เรือไฟฟ้า
ครม. เห็นชอบมาตรการของขวัญปีใหม่ “คมนาคม” เปิดใช้เส้นทางมอเตอร์เวย์-ทางด่วนฟรี ตั้งแต่ 29 ธ.ค.-4 ม.ค.66 พร้อมให้บริการรถไฟสายสีแดง-เรือไฟฟ้าฟรี 31 ธ.ค.65-1 ม.ค.65
ครม. เห็นชอบมาตรการของขวัญปีใหม่ “คมนาคม” เปิดใช้เส้นทางมอเตอร์เวย์-ทางด่วน-รถไฟสายสีแดง-เรือไฟฟ้า ฟรี
20 ธ.ค. 2565

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) รับทราบการจัดมาตรการของขวัญปีใหม่มอบให้แก่ประชาชนในส่วนของกระทรวงคมนาคม ได้แก่
โดยเปิดให้วิ่งฟรีทางหลวงพิเศษระหว่างเมือง (มอเตอร์เวย์) หมายเลข 6 สายบางปะอิน-สระบุรี-นครราชสีมา ช่วงอำเภอปากช่อง-อำเภอสีคิ้ว-อำเภอขามทะเลสอ, ยกเว้นค่าผ่านทาง มอเตอร์เวย์หมายเลข 7 และหมายเลข 9 และยกเว้นค่าผ่านทางทางพิเศษบูรพาวิถีและกาญจนาภิเษก ระหว่างเวลา 00.01 น. ของวันที่ 29 ธ.ค.65 จนถึงเวลา 24.00 น.ของวันที่ 4 ม.ค.66
ยกเว้นค่าโดยสารรถไฟฟ้าชานเมืองสายสีแดง ระหว่างเวลา 12.00 น.ของวันที่ 31 ธ.ค.65 ถึงเวลาเวลา 12.00 น.ของวันที่ 1 ม.ค.66, เรือไฟฟ้า (EV Boat) จะให้บริการฟรี ตั้งแต่วันที่ 31 ธ.ค.65-1 ม.ค.66, ลดค่าโดยสาร บขส.ในอัตรา 10% ทุกเส้นทาง สำหรับผู้โดยสารที่จองตั๋วรถ บขส.ล่วงหน้าผ่านช่องทางออนไลน์, ตรวจรถฟรีโดยกรมการขนส่งทางบกตลอดเดือน ธ.ค.65
ขยายเวลาการเดินรถเมล์ในเขตกรุงเทพฯ ในเส้นทางที่ผ่านสถานที่จัดงานเคานท์ดาวน์ (Count Down) เช่น สยามพารากอน ไอคอนสยาม และเอเชียทีค ถึงเวลา 02.00 น.ของวันที่ 1 ม.ค.66
ขยายเวลาเปิดให้บริการเดินรถของโครงการรถไฟฟ้าสายสีน้ำเงิน สายสีม่วง ตั้งแต่เวลา 06.00 น.ของวันที่ 31 ธ.ค.65 จนถึงเวลา 02.00 น.ของวันที่ 1 ม.ค.66
ขยายเวลาให้บริการของอาคารและลานจอดรถ MRT ทั้ง 2 สาย ตั้งแต่เวลา 05.00 น.ของวันที่ 31 ธ.ค.65 จนถึงเวลา 03.00 น. ของวันที่ 1 ม.ค.66 บริการจอดรถฟรี ณ ลานจอดรถระยะยาว โซน C ท่าอากาศยานสุวรรณภูมิ และท่าอากาศยานภูเก็ต 29 ธ.ค.65 ถึงวันที่ 3 ม.ค.66